OzLabs/hebrew-wiki-articles huggingface dataset:
הר הילבי

הר הילבי (באנגלית: Mount Hillaby) הוא ההר הגבוה ביותר במדינת האי ברבדוס.

ההר, שגובהו 340 מטרים מעל פני הים, ממוקם במרכז מדינת האי, בדרום מחוז סנט אנדרו, בצמידת לכפר הילבי, שעל שמו קרוי ההר. כמו כן, ההר נמצא כחמישה קילומטרים מחופי האוקיינוס האטלנטי וכ־10 קילומטרים מצפון־מזרח לבירת המדינה, ברידג'טאון.

== ראו גם ==
* הילבי

קטגוריה:ברבדוס: גאוגרפיה
הילבי
הילבי
אוחתי

"אוּחְתִּי" (בעברית: "אחותי") הוא שיר שהלחין וביצע בערבית מרוקאית הזמר והיוצר הישראלי שמעון בוסקילה. בוסקילה כתב את המילים במשותף עם אברהם פרץ (גוסטו). השיר יצא לאור ב־14 באוגוסט 2022 כסינגל שלא מתוך אלבום אולפן.

בוסקילה כתב את השיר כמחווה לאחותו, לאחר שהתפייס איתה לאחר נתק של כ־25 שנים בין השניים.

== רקע וכתיבה ==
בוסקילה נולד באופקים והתייתם מאימו כשהיה בן שמונה וחצי. האב ובנו עברו להתגורר בנתיבות. כ־15 שנים לאחר מותה של אשתו הכיר האב אישה, ונולדה להם בת, ענת. לאחר כמה שנים התגרשו האב ואימהּ של ענת, ולאחר זמן עברו השתיים להתגורר באשקלון. מאז לא התראו בוסקילה ואחותו. עם מותו של אביהם, יצר בוסקילה קשר עם האחות. הוא סיפר: 

בוסקילה טען שהתברר לו שאימהּ של אחותו לא איפשרה לה להגיע להלוויה ולשבעה. האחות מצידה סיפרה שהתגעגעה לאחיה כל השנים: . היא ניסתה ליצור קשר איתו כמה פעמים במשך השנים. לטענתו גם הוא רצה במשך תקופה מסוימת ליצור איתה קשר, אך לא התאפשר לו. בשנים האחרונות הוא חש חרטה על כך שלא שמרו על קשר, ושלא גדל לצד אחותו, עד שלבסוף כתב את השיר, שקורא לה לחזור אליו.

השיר זכה להשמעות רדיו רבות, ובשיאו הגיע למקום החמישי במצעד ההשמעות הישראלי השבועי של מדיה פורסט.

== ביקורת ==
מבקר המוזיקה יוסי חרסונסקי כתב: .

על הווידאו קליפ כתב: .

== משתתפים ==
מקור: פרטי הווידאו קליפ ביוטיוב.
* שמעון בוסקילה – זמרה, גיטרה אקוסטית, גיטרה קלאסית
* נועם בורג – גיטרה אקוסטית, גיטרה קלאסית, גיטרה חשמלית
* פטריק סבג – נגינה ותכנותים, עיבוד
* עמית הראל – פסנתר, עיבוד
* אורי דוידסון – גיטרה פרטלס בס
* פתיח בצרפתית – מאור זפרן

=== הפקה ===
* מפיק – פטריק סבג
* עוזר הפקה – עודד דיסטלמן
* מיקס – פטריק סבג
* מאסטרינג – ארן לביא

== מיקומי שיא ==
=== מצעדים שבועיים ===

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי שמעון בוסקילה
קטגוריה:שירים בעברית
קטגוריה:שירים על אחים
קטגוריה:שירים על משפחות
נוירואופטלמולוגיה

דלקת עצב הראייה בעין ימין, אחת מהמחלות השייכות לתחום הנוירואופטלמולוגיה
נוירואופטלמולוגיה (באנגלית: Neuro-ophthalmology) היא תת-התמחות ברפואה, המאחדת את תחומי הנוירולוגיה ורפואת העיניים, ועוסקת לרוב במחלות מערכתיות מורכבות בעלות ביטויים במערכת הראייה. נוירואופטלמולוגים משלימים תחילה התמחות בנוירולוגיה או רפואת עיניים, ואז עושים תת-התמחות בתחום המשלים. מחלות נפוצות הנכללות תחת נוירואופטלמולוגיה כוללת, בין השאר, הפרעות במערכת הראייה שקולטת מידע (Afferent), כגון דלקת עצב הראייה, נוירופתיה אופטית, בצקת ראש עצב הראיה, גידולי מוח או שבץ מוחי, והפרעות במערכת הראייה שמעבירה מידע מהמוח (Efferent), כגון אניסוקוריה, דיפלופיה, אופתלמופלגיה, פטוזיס, ניסטרוספסטגמוס, עוויתיות בלתי רצונית של העפעפיים, פרכוסים של שרירי העין או העין, ועווית של חצי מהפנים. האיגוד הבינלאומי הגדול ביותר של נוירואופטלמולוגים היא האגודה הנוירואופטלמולוגית של צפון אמריקה (North American Neuro-Ophthalmological Society, או בקיצור NANOS)<ref></ref>. נוירואופטלמולוגיה היא תת-התמחות שלרוב אינה כוללת ביצוע פרוצדורות, אך עם זאת, נוירואופטלמולוגים עשויים לבצע ניתוחים של שרירי העיניים לטיפול בפזילה של מבוגרים, פנסטרציה של עצב הראייה לטיפול ביתר לחץ דם תוך-גולגולתי אידיופטי, וזריקות בוטולינום עבור עוויתיות בלתי רצונית של העפעפיים או עוויתיות של חצי מהפנים<ref></ref>.

בתחילת המאה ה-20 לא היה ספר לימוד בשפה האנגלית בנושא נוירו-אופטלמולוגיה. בשנת 1906, ד"ר וויליאם קמפבל פוזי, פרופסור לרפואת עיניים ב"פוליקליניקה" בפילדלפיה וד"ר וויליאם ג'י ספילר, פרופסור לנוירולוגיה באוניברסיטת פנסילבניה, פרסמו את הספר המקצועי הראשון בנושא, בשם "The Eye and Nervous System: Their Diagnostic Relations By Various Authors" ("העין ומערכת העצבים: יחסי האבחון שלהם מאת מחברים שונים")<ref></ref>. אחד מהחלוצים של התחום היה ד"ר פרנק ב' וולש שעזר להפיץ ולפתח את התחום. וולש הצטרף למכון עיניים וילמר באוניברסיטת ג'ונס הופקינס והחל לארגן ועידות נוירו-אופטלמולוגיה קבועות. וולש חיבר בין השאר גם את ספר הלימוד הנוירו-אופטלמולוגי הראשון, שראה אור ב-1947 ועודכן במהלך השנים על ידי דורות של תלמידיו<ref></ref>.

== קישורים חיצוניים ==
* [https://www.medico.co.il/רפואת-עיניים/מהי-נוירואופטלמולוגיה/ נוירואופטלמולוגיה], באתר Medico
* [https://hospitals.clalit.co.il/kaplan/he/med_units/eyes/Pages/neuro-ophthalmology.aspx נוירואופטלמולוגיה: כיצד מטפלים בקשר בין העיניים למוח], באתר מרכז רפואי קפלן

==הערות שוליים==

קטגוריה:תחומים ברפואה
קטגוריה:נוירולוגיה
קטגוריה:רפואת עיניים
עגורן נייד

עגורן נייד מדגם [[ליבהר LTM 1200-5.1]]
עגורן נייד עם כושר הנפה של 130 טונות
עגורן נייד זחלי
עגורן נייד או מנוף נייד הוא עגורן כבד המותקן על גבי משאית כבדה, ותפקידו להניף משא כבד באתרי בנייה, עבודות תשתית (כגון בניית גשרים), מחצבות וכן משמש להקמת עגורני צריח באתרי בנייה. לעגורנים כאלו יש כושר הנפה של כמה עשרות עד כמה מאות טונות, ובגדולים שבהם אפילו 1000 טונות ומעלה.

== מבנה והנדסה ==
העגורן הנייד מורכב לרוב על גבי משאית כבדה בעלת מספר רב של גלגלים גדולים (לרוב 10), מאחר שהוא גדול מאוד וכבד (יותר מ-15 טונות), ויש לפזר את משקלו הרב על פני הכביש. מנוף כזה מסומן כ-AT, קיצור של All-Terrain, "כל-שטח". יש גם עגורנים ניידים שנעים על גבי זחלים, והם מיועדים בעיקר לאתרי עבודה שבהם אין דרכים סלולות ולא מורשים לנוע על כבישים. מנוף כזה מסומן כ-RT, קיצור של Rough-Terrain, "שטח מחוספס". בנוסף, המרכב כולל חצובות (רגליים מייצבות) ומשטח למשקולות שמונעות מהעגורן להתהפך. תא המפעיל של המנוף לרוב נפרד מתא הנהג של המשאית, על מנת להקנות ראות מקסימלית הן בתפעול העגורן והן בנהיגה בכביש.

העגורן עצמו מורכב מזרוע טלסקופית (Boom) שנפתחת לאורך של כמה עשרות מטרים. בקצה יש כבל חזק עם וו המחובר למערכת גלגלות. עגורנים כבדים יותר כוללים גם תורן נוסף, שמתחבר למשקולת כבדה ומטרתו לאזן את הכלי, לתמוך בזרוע ההנפה הראשית ולמנוע מהעגורן להתהפך בגלל משא כבד מידי.

== שימוש ==
לעגורנים הניידים שימושים רבים:
* פריקה והעמסה של משאיות וסמי-טריילרים, כולל משא כבד ומטען חריג.
* הנפת קורות בטון, הקמת גשרים.
* הקמת עגורני צריח באתרי בנייה.

בישראל מפעילות העגורנים הניידים הגדולות ביותר הן קבוצת תעבורה ומנופי אבי.

== קישורים חיצוניים ==

* [https://www.taavura.com/cranes-heavy-lift הנפה כבדה], בקבוצת תעבורה
* [https://www.avi-cranes.co.il/cranes מנופים ניידים], של מנופי אבי
* 

==הערות שוליים==

קטגוריה:ציוד מכני הנדסי
קטגוריה:אמצעי העברה אנכית
קטגוריה:משאיות
ראייה כפולה

אחת מהתצוגות האפשריות של ראייה כפולה
ראייה כפולה (באנגלית: Diplopia, דיפלופיה) היא ראייה בו-זמנית של שתי תמונות של אובייקט בודד, העשויות להופיע אחת ליד השנייה אופקית או אנכית ביחס זו לזו. ראייה כפולה נגרמת עקב אובדן מיקוד חזותי ועשויה להתבצע באופן רצוני או לא רצוני. כאשר היא מתרחשת באופן לא רצוני, היא נגרמת כתוצאה מפגיעה בתפקוד של השרירים החוץ-עיניים, כאשר שתי העיניים עדיין מתפקדות, אך הן אינן יכולות לפנות לכוון את האובייקט הרצוי<ref></ref><ref name=osullivan></ref>. ראייה כפולה יכולה להיות אחד הסימנים הראשונים למחלה מערכתית, במיוחד לתהליך שרירי או נוירולוגי, והיא עלולה לשבש את שיווי המשקל, התנועה או יכולות הקריאה של האדם<ref name=Rucker></ref><ref name=osullivan/><ref name=kernich></ref>. לראייה כפולה מגוון רחב של סיבות אופטלמולוגיות, זיהומיות, אוטואימוניות, נוירולוגיות, נוירואופטלמולוגיות וסרטניות, כשהנפוצות שבהן קשורות לבעיות מכניות בשרירים, הפרעות בצומת עצב-שריר, הפרעות של עצבי הגולגולת (III, IV ו-VI) המעצבבים את שרירי העין, ולעיתים הפרעות הקשורות במסלולים התנועתיים של גלגל העין העל-גרעיניים או בליעת רעלים<ref name=Blumenfeld></ref>.

ראייה כפולה מאובחנת בעיקר בעזרת מידע שהמטופל מספק לרופא המאבחן. על מנת לברר את הסיבה לראייה כפולה הרופא המטפל עשוי לשלוח את הנבדק לבדיקות דם, טומוגרפיה ממוחשבת (CT) או הדמיית תהודה מגנטית (MRI)<ref></ref>. את הראייה הכפולה נהוג לסווג לפי ראייה כפולה חד עינית או דו עינית, סיווג הניתן לבירור על ידי עצימת עין אחת ובדיקה האם יש הבדל בראייה<ref name=Karmel></ref>. הטיפול בראייה כפולה הוא בראש ובראשונה בגורם למצב הגורם לתסמינים. למעט טיפול במצב הבסיס, אפשרויות הטיפול כוללות תרגילי עיניים פיזיותרפיים, חבישת רטייה על העיניים, תיקון פריזמה, ובמצבים קיצוניים יותר - ניתוח או טיפול בבוטולינום טוקסין<ref name=osullivan/>.

==קישורים חיצוניים==

* 

==הערות שוליים==

קטגוריה:הפרעות בראייה ועיוורון
סולאריס (חברה)

Solaris Bus & Coach הוקמה בשנת 1996 בפוזנן שבפולין והחלה בייצור אוטובוסים עירוניים של ניאופלן, יצרנית האוטובוסים הפולנית הראשונה שיצאה אוטובוסים מעבר לגבולותיה של פולין. היא חברה בת של החברה הספרדית CAF.

סולאריס היא אחת מיצרניות האוטובוסים והטרוליבוס המובילות באירופה. מוצרי סולאריס זכו שוב ושוב על איכות וחדשנות בפולין ובמדינות אחרות. ה"סולאריס אורבינו 12 חשמלי" זכה בתחרות "אוטובוס השנה 2017" האירופית. בספטמבר 2018 קבוצת CAF רכשה 100% ממניות החברה.

אוטובוסי החברה מיובאים לישראל משנת 2013 באמצעות קבוצת עפיפי הפועלת בתחום התחבורה הציבורית בישראל, ובשנת 2021 החלה בייבוא אורבינו 18 בתהליכי בנייה לסיום הרכבה במפעל "מרכבים" בישראל.

== דגמים בישראל ==
* אורבינו 12 אוטובוס רגיל נמוך רצפה או נמוך כניסה.
* אורבינו 12 חשמלי אוטובוס רגיל נמוך רצפה.
* אורבינו 18 אוטובוס מפרקי נמוך רצפה עם 4 דלתות.
* אורבינו 18,75 אוטובוס מפרקי נמוך רצפה עם 5 דלתות.
* אינטר אורבינו 12 בינעירוני.

== גלריה ==
<gallery>
קובץ:Izg 4758.jpg|סולאריס אינטר אורבינו 12 בשירות נתיב אקספרס
קובץ:Solaris urbino 18 superbus.jpg|סולאריס אורבינו 18 של סופרבוס
קובץ:Solaris Urbino 18 merkavim.jpg|סולאריס אורבינו 18 תוצרת מרכבים
קובץ:סולאריס אורבינו 12 יורו 5.jpg|הסולאריס אורבינו 12 הראשונה בישראל בת. מ. צפת
</gallery>

== קישורים חיצוניים ==

* 

קטגוריה:יצרני רכב
קטגוריה:אוטובוסים
רונ"י

רונ"י – רובוט נישא ייעודי הוא רובוט צבאי אשר פותח על ידי חברת Roboteam ונמצא בשימוש צה"ל. משקלו נמוך ועל כן ניתן לשאת אותו על גב החייל. הוא מופעל בעזרת שלט רחוק ומאפשר למפעיליו לסרוק את סביבתו.

== מאפיינים ==
* משקל: עד 15 קילוגרם
* משקל מטען: עד 10 קילוגרם
* מהירות: 3.5 קמ"ש
* זמן הפעלה: שעתיים
* הנעה: חשמלית
* צילום: 5 מצלמות עם ראיית לילה, ראייה תרמית ומיקרופון

== הערות שוליים ==

קטגוריה:רובוטים
קטגוריה:חיל הרגלים הישראלי: אמצעי לחימה
בית קלגאן

בית קלגאן הוא אחד מבתי האצולה בסדרת הפנטזיה שיר של אש וקרח מאת ג'ורג' ר. ר. מרטין.
סמל הבית של קלגאן

== היסטוריה ==
בית קלגאן הוא אחד מהבתים הצעירים שקיימים בווסטרוז, והם משרתים כבני חסות לבית לאניסטר, תואר האצולה הוענק להם על ידי טייטוס לאניסטר, לאחר שהותקף על ידי לביאה, ושומר כלבי הצייד שלו הצילו ברגע האחרון בעזרת שלושה כלבים, כאות תודה הוענק לו תואר אבירות, וטירה בשם "מצודת קלגאן", ובנו אף היה מתלמד של טייטוס. כאות תודה וזיכרון מייסד הבית צייר על מגינו את שלושת כלבי הצייד על רקע צהוב, שהצילו את אדונו ומתו תוך כדי.

== דמויות בבית קלגאן ==

=== קלגאן הראשון ===
מייסד הבית שקיבל את התואר מטייטוס לאניסטר שמו הפרטי אינו ידוע.

=== קלגאן השני ===
בילדותו התלמד אצל טייטוס לאניסטר, מת תוך כדי מסע צייד, אולם יש הסוברים שהוא נרצח על ידי בנו גרגור. שמו הפרטי אינו ידוע.

=== גרגור קלגאן ===
מכונה "ההר" או "ההר הרוכב". הוא ראש הבית, והאח הבכור במשפחה. ידוע בשל כוחו הפיזי הרב ובשל אכזריותו הסדיסטית, משרת בנאמנות את בית לאניסטר, בין שלל מעשיו האכזריים ניתן למנות אונס, רצח והתעללות בנשים וילדים. ושמועות לא מאומתות מאשימות אותו ברצח אחותו הקטנה, ברצח שלושת נשותיו, וברצח אביו. בילדותו ניסה לשרוף את אחיו סנדור והשאירו מצולק בחצי פנים.

בסדרת הטלוויזיה הוא ואחיו סנדור נופלים אל מותם.

=== סנדור קלגאן ===
האח הצעיר במשפחה, מכונה גם "כלב השמירה". מתואר כגס, קשוח ומומחה בסייף. בקטנותו סבל רבות מידי אחיו הגדול שאף צילק את פניו בשריפה כאשר היה בגיל שבע, שירת בנאמנות את בית לאניסטר וכהן כשומר הראש של הנסיך ג'ופרי, ואף צורף למשמר המלך. לאחר מכן ערק משורות המשמר ונדד ברחבי ארץ הנהרות, ותקופה ארוכה נחשב למת.

בסדרת הטלוויזיה הוא ואחיו גרגור נופלים אל מותם.

== הערות שוליים ==

קלגיין
Confessions

Confessions (בעברית: וידויים) הוא אלבום האולפן הרביעי של הזמר האמריקאי אשר. האלבום יצא לאור ב-23 במרץ 2004, על ידי חברת התקליטים אריסטה רקורדס. הקלטות האלבום התרחשו בין השנים 2003 ל-2004 והוא הופק על ידי ג'רמיין דופרי, לצד ג'ימי ג'אם וטרי לואיס וליל ג'ון, בין היתר. האלבום מתאפיין בסגנון ה-R&B, ומשלב בתוכו גם בלדות ושירי אפ-טמפו, וכן את סגנונות הדאנס-פופ, היפ הופ וקראנק. הנושאים של האלבום יצרו מחלוקת לגבי מערכות היחסים האישיות של אשר; עם זאת, המפיק הראשי של האלבום ג'רמיין דופרי טען שהאלבום משקף את הסיפור האישי של דופרי עצמו.

בארצות הברית, האלבום מכר 1.1 מיליון עותקים בשבוע הראשון לצאתו. על מנת להקפיץ את כמות המכירות על רקע איומי בוטלגינג, פורסמה מהדורה מיוחדת לאלבום, הכוללת את השיר "My Boo", דואט עם אלישה קיז. Confessions זכה במגוון פרסים, בהם פרס גראמי לאלבום ה-R&B העכשווי הטוב ביותר.

לפי בילבורד, זהו האלבום השני הנמכר ביותר בעשור הראשון של המאה ה-21 בארצות הברית, אחרי No Strings Attached של אן סינק. עם שמונה מיליון עותקים שנמכרו ב-2004, האלבום נתפס כסימן להתאוששות מכירות האלבומים בארצות הברית, לאחר שלוש שנים של ירידה. כמו גם, היה לדוגמה לשיא המסחרי של המוזיקה האורבנית ולדומיננטיות של מצעדי הבילבורד ב-2004. Confessions זכה בתואר היהלום מטעם איגוד תעשיית ההקלטות האמריקאי ונכון ל-2006, מכר למעלה מ-10.3 מיליון עותקים בארצות הברית ולמעלה מ-15 מיליו עותקים ברחבי העולם;<ref name="fifteen"></ref> מה שהופך אותו לאלבום ה-R&B הנמכר ביותר במאה ה-21 על ידי אמן זכר.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×5
| 350,000
|-
! קנדה (Music Canada)
| פלטינה ×6
| 600,000
|-
! דנמרק (IFPI Danmark)
| פלטינה ×2
| 40,000
|-
! צרפת (SNEP)
| זהב
| 100,000
|-
! גרמניה (BVMI)
| זהב
| 100,000
|-
! הונגריה (MAHASZ)
| פלטינה
| 20,000
|-
! יפן (RIAJ)
| פלטינה
| 250,000
|-
! הולנד (NVPI)
| זהב
| 40,000
|-
! ניו זילנד (RMNZ)
| פלטינה ×2
| 30,000
|-
! רוסיה (NFPF)
| פלטינה ×2
| 40,000
|-
! סינגפור (RIAS)
| זהב
| 5,000
|-
! שווייץ (IFPI Switzerland)
| פלטינה
| 40,000
|-
! הממלכה המאוחדת (BPI)
| פלטינה ×5
| 1,536,714
|-
! ארצות הברית (RIAA)
| יהלום
| 10,300,000
|-
! אירופה (IFPI)
| פלטינה ×2
| 2,000,000
|}

== קישורים חיצוניים ==

== הערות שוליים ==

קטגוריה:אלבומי 2004
קטגוריה:אלבומים באנגלית
קטגוריה:אלבומים שהופקו על ידי ג'ימי ג'אם וטרי לואיס
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי ריץ' הריסון
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום ה-R&B העכשווי הטוב ביותר
קטגוריה:אלבומי פלטינה מרובעת ומעלה באוסטרליה
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי פלטינה כפולה ומעלה בקנדה
קטגוריה:אלבומי יהלום בארצות הברית
קטגוריה:אלבומי חברת אריסטה רקורדס
קטגוריה:אלבומי חברת לה-פייס רקורדס
זרמי חלל

זרמי חלל הוא רומן מדע בדיוני מאת הסופר האמריקאי אייזק אסימוב, שיצא לאור באנגלית ב-1952. זהו הספר השני (לפי הכרונולוגיה הפנימית של הסדרה) מבין הטרילוגיה "סדרת האימפריה", אך זה הספר האחרון מבחינת זמן הכתיבה. ספרי הסדרה מתרחשים לאחר שבני האדם התיישבו בעולמות רבים בגלקסיה (לאחר סדרת הרובוטים) ולפני עידן הדעיכה שהיה המסגרת לסדרת המוסד המקורית.

== תקציר העלילה ==
הסיפור מתרחש בהקשר של עלייתה של טרנטור ממעצמה אזורית גדולה לאימפריה בין גלקטית המאחדת מיליוני עולמות, כפי שנראה בסדרת המוסד. התאריך המשוער הוא סביב שנת 11,000 לספירה (במקור 34,500 לספירה, לפי הכרונולוגיה של אסימוב בשנות החמישים), כאשר האימפריה הטרנטורית שולטת על בערך מחצית מהגלקסיה.

כוכב הלכת העצמאי סארק שולט ומנצל את כוכב הלכת פלורינה. סארק שואב עושר רב מקירט, סיב צמחי טבעי שימושי ורב-תכליתי בצורה יוצאת דופן, אך לא ניתן לגדלו על סארק או על כל כוכב אחר מלבד פלורינה. היחסים בין שני כוכבי הלכת מקבילים למצב בין מעצמות אימפריאליות אירופאיות ומושבותיהן במהלך המאה ה-19: ילידי פלורינה נאלצים לעבוד בשדות קירט ומתייחסים אליהם כאל גזע נחות לעומת תושבי סארק. הם גם בעלי עור בהיר יותר מרוב בני האדם בעולמות אחרים, אבל זה כבר לא נתפס כמשמעותי כיוון שגזענות שהייתה על פני כדור הארץ נעלמה.

אף ניסיון לשבור את המונופול של סארק ולגדל קירט בעולמות אחרים מלבד פלורינה לא הצליח, מכיוון שצמחי קירט הגדלים על כוכבי לכת אחרים אינם מייצרים קירט אלא רק צורה חסרת תועלת ונחותה של תאית, מסיבה לא ברורה שאף אחד לא מבין. לפיכך העושר של סארק תלוי בשליטה שלו בפלורינה. ממשלת טרנטור רוצה לספח את שתי העולמות לאימפריה ההולכת וגדלה שלה.

העלילה מתרכזת סביב ריק, אדם הסובל מאמנזיה גסה ולכאורה גם מבעיה נפשית. תוך כדי שריק מתחיל להיזכר בעברו בהדרגה נוצר משבר פוליטי שכולל את סארק, פלורינה וטרנטור. כתוצאה מכך ריק חייב להתחמק מסוכני אכיפת חוק פלנטריים וממרגלים בין-כוכביים במקביל לניסיון ללמוד את ההיסטוריה שלו וזהותו, מה שממשלת סארק מנסה למנוע ממנו. בסופו של דבר הוא לומד שלפני שאיבד את זיכרונו הוא היה "מנתח-מרחב": אסטרונאוט מומחה שמנתח את הריק והגזים שבין הכוכבים בחלל החיצון. הוא גם מגלה שהוא גילה שהשמש של פלורינה עומדת להתפוצץ מכיוון שהיא נחשפת לזרם של אטומי פחמן גזיים מבודדים הזורם באזור החלל שלה. אטומי הפחמן, מלבד הגורמים לשמש של פלורינה להתקרב לשלב הנובה, הם גם הסיבה שהקירט גדל על פלורינה: הם גורמים לשמש של פלורינה לפלוט אורך גל אנרגטי מיוחד של אור שצמחי קירט זקוקים לו כדי לסנתז באופן ביולוגי את סיבי הקירט. זרמים של אטומי פחמן ("זרמי פחמן") נדירים מאוד בחלל; הסיבה שהצמחים אינם יוצרים קירט כאשר הם גדלים על כוכבי לכת המקיפים כוכבים אחרים היא שפלורינה היא כוכב הלכת היחיד המוכר למגורים שהשמש שלו ממוקמת בנתיב של זרם פחמן.

מכיוון שחורבן פלורינה פירושו אובדן המקור העיקרי לעושרו העצום של סארק, ממשלת סארק התנגדה לממצא של ריק; האמנזיה שלו נגרמה כתוצאה משימוש לרעה של הממשלה במכשיר משנה תודעה שנקרא "גשש פסיכוטי" בניסיון למנוע מהממצא שלו להתפשט. עם זאת, ברגע שריק משחזר את זיכרונו וחושף את ההשפעה של אטומי הפחמן, ניתן לשכפל בקלות את התנאים המאפשרים לקירט לצמוח בכל מקום כעת.

ריק גם לומד שהוא נולד על כדור הארץ, שכיום הוא רדיואקטיבי ולא מתאים לחיי אדם. הוא מציע שכדור הארץ היה כוכב הלכת שבו נוצרה האנושות לראשונה, אך השערה זו נותרה שנויה במחלוקת.

== מדע ==
כאשר אסימוב כתב את הספר, הסיבה לנובה לא הייתה ידועה. יש 'זרמי חלל', אבל אין להם שום קשר לעניין.

== קישורים חיצוניים ==
* 
* 

קטגוריה:ספרי אייזק אסימוב
אהרון גבע

אהרון גבע (נולד ב-30 באפריל 1988) הוא במאי, יוצר ומגיש ישראלי.

==ביוגרפיה==
אהרון גבע נולד ב-1988, בן לקומיקסאי דודו גבע.<ref></ref> כשהיה בן 16 נפטר אביו מהתקף לב.

הוא בוגר בית הספר סם שפיגל לקולנוע ולטלוויזיה.

בשנת 2019 יצר והגיש יחד עם שותפתו מיקי טריאסט את פינת התחקירים הסאטירית "מה נחקר" בתוכנית "מה נסגר?" בהגשת רועי בר-נתן בכאן 11, לצד סרטונים דיגיטליים ל-HOT ו-Mako.

בשנת 2020 ביים לצד טריאסט את "ברכה", סרט קצר בכיכובן של אורנה בנאי ובת-אל מוסרי, שגם אחראית לכתיבת התסריט. "ברכה" זכה בפרס הסרט הקצר הטוב ביותר בטקס פרסי אופיר לשנת 2020, ובהמשך זכה בשורה של פרסים בפסטיבלים בארצות הברית ואירופה, בהם מדליית הסזאר של האקדמיה הצרפתית.

החל משנת 2020 מתארח לעיתים בתוכנית "מהצד השני עם גיא זהר" בכאן 11.

בשנת 2022 ביימו גבע וטריאסט את הדרמה הקומית "חאנשי" של HOT. בדצמבר 2022 פורסם כי "חאנשי" תהיה לסדרה הישראלית הראשונה אי פעם לקחת חלק בפסטיבל הסרטים סאנדנס. במרץ 2024 "חאנשי" זכתה למספר המועמדויות הרב ביותר בטקס פרסי האקדמיה לטלוויזיה לשנת 2023, לרבות מועמדות לפרס הבימוי.

באפריל 2024 עלה הפודקאסט של גבע, בשם "השעשועון של גבע אהרון".

==עץ משפחה==

==קישורים חיצוניים==
* 
* 
* [https://www.instagram.com/aarongeva אהרון גבע], ברשת החברתית אינסטגרם
* [https://www.facebook.com/aaron.geva אהרון גבע], ברשת החברתית פייסבוק
* 
* 
* 

==הערות שוליים==

קטגוריה:במאי טלוויזיה ישראלים
קטגוריה:זוכי פרס אופיר: במאים
קטגוריה:בוגרי תיכון עירוני א' (תל אביב)
קטגוריה:בוגרי בית הספר סם שפיגל לקולנוע ולטלוויזיה
קטגוריה:ישראלים שנולדו ב-1988
בית ספר לבישול

ריימונד בלאן באוקספורד, אנגליה]]
סדנת [[סושי לחובבנים. מן התקרה נתלית מראה גדולה הנטויה בזווית, ובכך מאפשרת לתלמידים לראות את עבודת השף ממקום ישיבתם]]
בית ספר לבישול הוא מוסד להשכלה באמנות ומדע הבישול והכנת האוכל. ישנם סוגים רבים ושונים של בתי ספר לבישול ברחבי העולם, חלקם להכשרת שפים, אחרים מיועדים לחובבי בישול, וחלקם הם שילוב של השניים.

תוכניות הלימוד יכולות להשתנות בין מספר שעות ועד למספר שנים. חלק מהתוכניות מובילות לתואר אקדמי או הסמכה מקצועית מוכרת. תוכניות רבות כוללות התנסות מעשית במטבח מוסדי, לעיתים של מסעדה צמודה לבית הספר או תקופה של התנסות בעבודה במסעדה בבעלות פרטית.

בבתי הספר המקצועיים נלמדות טכניקות קולינריות, מנהגים גסטרונומים, מדעי המזון, התמודדות עם לקוחות ועקרונות כלכליים בסיסיים לקיום עסקי בתחום. בתי ספר לבישול לחובבים לעומת זאת, קשורים בתיירות קולינרית במדינות רבות בעולם.

== היסטוריה ==

בארצות הברית, חינוך קולינרי הוא מושג חדש למדי ביחס לחינוך הקולינרי באירופה. ב-1898 הוציא צ'ארלס רנהופר, השף של מסעדת דלמוניקו'ס, מגזין בתפוצה ארצית בשם "Chef". במגזין הייתה אחת הקריאות הראשונות להקמת בית ספר להכשרת טבחים בארצות הברית. רנהופר פנה רנהופר לאירופה כדי לפתור את בעיות כוח האדם שלו. ב-1911 קידמה ארצות הברית מערכת דומה לזו האירופית, שבה מתלמדים יצטרכו להשלים התחייבות של 6,000 שעות עבודה כדי לקבל הסמכה כשף.

בית הספר לבישול הפרטי המשמעותי הראשון באמריקה היה בית הספר לבישול בבוסטון (Boston Cooking School), אשר נוסד בשנת 1877. אחד הבולטים שבהם היה המכון הקולינרי של אמריקה (The Culinary Institute of America) שנוסד בשנת 1946. המכון הקולינרי של אמריקה הביא דרך חדשה וחינוך טוב יותר לאנשי מקצוע בתחום הקולינריה, על ידי לימוד התיאוריה מאחורי עבודתם העתידית וגם דרישה מהם להשלים בתשלום התמחות (internship) בת 18 שבועות במסעדה המאושרת על ידו, המחייבת אותם ליצור מאפס לפחות 51% מהמוצר שלהם. בית הספר משתמש בעיקר בהוראה מעשית, מה שמבטיח שהתלמידים ילמדו באמצעות התנסות מקצועית.

== תוכניות לימודים ==

=== הסמכה ===
עבודה קולינרית בבית הספר לניהול מלונות באוניברסיטת ולס ב[[צ'נאי, הודו]]
חלק מבתי ספר, כמו קורדון בלו<ref></ref>, הסטודנט נדרש לפגין את הידע והכישורים שלו על מנת לקבל הסמכה. אחרים, כמו המכללה הבינלאומית של בולטימור, אוניברסיטת סטרטפורד, אוניברסיטת ג'ונסון ווילס והמכון הקולינרי של אמריקה<ref></ref> מציעים תוכניות לפיהן סטודנטים זוכים לתעודה מקצועית או תואר ראשון. יש גם כמה שבהם התלמידים מקבלים עם סיום הלימודים לא רק תעודה מקצועית אלא גם הסמכה על ידי הפדרציה האמריקאית לקולינריה<ref></ref><ref></ref>.

== קישורים חיצוניים ==

==הערות שוליים==

קטגוריה:בישול
בישול
ווטרבורו

ווטרבורו (באנגלית: Waterboro) היא עיירה במדינת מיין שבארצות הברית. בשנת 2020 התגוררו בעיר כ-8 אלף תושבים.

== היסטוריה ==
בשנת 1661 רב-סרן ויליאם פיליפס רכש אדמות באזור והקים חווה. בשטחי החווה בהמשך הוקמו מספר יישובים. בשנת 1683 הוא נפטר והירושה חולקה בין מספר קרובי משפחה לרבות קולונל ג'ושוע ווטרס.

התושבים הראשונים הגיעו לאזור בשנת 1768. בשנת 1787 היישוב קיבל הכרה ונקרא "ווטרבורו". תושבי האזור התפרנסו בעיקר מחקלאות ועיבוד תוצרת חקלאית. בשנת 1871 באזור עברה מסילת רכבת והיא תרמה לתנופת פיתוח אזורית.

בשנת 1911 שרפה גדולה גרמה נזקים לחלקים משמעותיים של דרום העיר. בשנת 1947 כ-75% משטחי היישוב נשרפו.

כיום האזור מהווה שטח תיירותי ברמה אזורית. בית ג'יימס ליוויט הוא בין המבנים הבולטים בעיר. הבניין רשום במרשם הלאומי של מקומות היסטוריים וממקום בו המוזיאון המקומי. בעיירה פועל בית ספר תיכון שמשרת גם את היישובים הסמוכים.

==קישורים חיצוניים==

* 

קטגוריה:מיין: יישובים
קטגוריה:יישובים שהוקמו ב-1787
קיילה בארון

קיילה בארון (באנגלית: Kayla Jane Barron, נולדה ב-19 בספטמבר 1987) היא טייסת חלל אמריקאית בנאס"א, קצינה לוחמת בצוללות של הצי ארצות הברית. בארון עברה הכשרה של שנתיים של נאס"א לטיסה לתחנת החלל הבינלאומית כחלק מהתוכנית המאוישת המסחרית שהיא שיתוף פעולה בין נאס"א לחברת SpaceX. בארון הצטרפה לצוות SpaceX Crew-3, כחלק מהמשלחת ה-66/67, היא המריאה לחלל ב-10 בנובמבר 2021 ונחתה חזרה בכדור הארץ ב-6 במאי 2022 אחרי שהייה של 176 ימים בחלל.

בארון היא חלק מתוכנית ארטמיס שמטרתה להטיס אדם לירח עד שנת 2025.

== ראשית חייה ==
קיילה סאקס נולדה ב-1987 בעיירה פוקטלו באיידהו, ארצות הברית להוריה לורי וסקוט סאקס. משפחתה עברה לריצ'לנד וושינגטון שם סיימה את תיכון ריצ'לנד ב-2006.<ref></ref>

== השכלה ==
בארון התגייסה לאקדמיה של הצי הימי האמריקאי וסיימה ב-2010 תואר ראשון בהנדסת מערכות מידע בהצטיינות יתרה. מונעת על ידי רצון להשפיע על שינויי אקלים אנתרופוגניים, והצורך העולמי באנרגיה חלופית, הצטרפה בארון ללימודי תואר שני בהנדסה גרעינית בקולג' פטרהאוס באוניברסיטת קיימברידג'<ref></ref> בלונדון. היא סיימה את התואר בשנת 2011. מחקריה לתואר שני התמקדו במודלים של מיחזור דלק עבור הדור הבא של כורים גרעיניים הפועלים על דלק תוריום. כורים כאילו נקראים כור גרעיני תת-קריטי מונע האצה.

== קריירה צבאית ==
לאחר שסיימה תואר שני, בארון הייתה אחת מקבוצות הנשים הראשונות שנכנסו כלוחמות בצוללות של הצי האמריקאי. היא השתתפה בתוכנית הכשרה של הצי לקצונה של צוללות וצורפה לצוללת USS Maine באוהיו.

בארון סיימה שלושה סיורים כקצינת אוגדה. לאחר סיום שירותה על הצוללת הצטרפה לאקדמיה הימית בתור עוזרת מפקח ראשי.

== קריירה בנאס"א ==
צוות SpaceX Crew-3 ב-2022, בארון ראשונה מימין
ביוני 2017, נבחרה בארון לאחת מ-12 אסטרונאוטים בכיתה ה-22 של נאס"א. התמקדות לימודי החלל הייתה על תחזוקת מערכות שונות, לימודי רוסית ועוד, מתוך מטרה לטוס לתחנת החלל הבין-לאומית, ובעתיד לטוס לירח ולמאדים. היא סיימה את הכשרתה ב-2020 במרכז החלל ג'ונסון ביוסטון, טקסס.<ref></ref>

היא צורפה להכשרת צוות SpaceX Crew-3. היא המריאה לחלל ב-10 בנובמבר 2021 כחלק מצוות שהצטרף ל-66/67. במהלך השהייה בחלל היא יצאה לשתי משימות מחוץ לתחנה. הצוות נחת במפרץ מקסיקו ב-6 במאי 2022 אחרי שהייה של 176 ימים בחלל.<ref></ref>

== חיים אישיים ==
קיילה בארון נשואה לתום בארון, קצין בכוחות המיוחדים של צבא ארצות הברית. תחביביה הם טיולים, ריצות וקריאת ספרים. לבארון יש רישיון כטכנאית רדיו חובבים.

== הוקרה ופרסים ==
בארון היא לוחמת צוללות מוסמכת. במהלך הקריירה הצבאית שלה הוענקו לבארון שתי מדליות מצי ארצות הברית: מדליית ציון לשבח ומדליה להשגים, כמו כן היא קיבלה ציון לשבח יחידתי של הצי וסרט E של הצי. בנוסף הוענקו לה מדליית שירות ההגנה הלאומי ומדליית המלחמה העולמית בטרור.

== קישורים חיצוניים ==

* [https://www.nasa.gov/astronauts/biographies/barron-kayla הביוגרפיה של קיילה בארון באתר של נאס"א]

== הערות שוליים ==

קטגוריה:אסטרונאוטים אמריקאים
קטגוריה:אסטרונאוטיות אמריקאיות
קטגוריה:בוגרי האקדמיה הימית של ארצות הברית
קטגוריה:בוגרות האקדמיה הימית של ארצות הברית
קטגוריה:בוגרות אוניברסיטת קיימברידג'
קטגוריה:בוגרי אוניברסיטת קיימברידג'
קטגוריה:נשים זוכות פרסים
קטגוריה:אמריקאיות שנולדו ב-1987
קטגוריה:אמריקאים שנולדו ב-1987
Walk It Talk It

Walk It Talk It הוא סינגל של הרכב ההיפ הופ האמריקאי מיגוס בהשתתפות הראפר הקנדי דרייק, מתוך אלבום האולפן השלישי של מיגוס, Culture II. השיר יצא לאור ב-18 במרץ 2018, על ידי חברות התקליטים קוואליטי קונטרול מיוזיק, מוטאון וקפיטול רקורדס, כסינגל השלישי מתוך האלבום. בצאת האלבום, נכנס השיר למקום ה-18 במצעד הבילבורד הוט 100 וטיפס למקום ה-10 לאחר צאתו כסינגל.<ref name="Grammys"></ref> השיר הופק על ידי OG פארקר ודקו.

==רקע==
השיר הוא הרצועה השישית באלבום האולפן השלישי של מיגוס Culture II, שיצא לאור בינואר 2018.<ref></ref> השיר הפך לאחד השירים הפופולריים ביותר מתוך האלבום, והיה לשלישי המצליח ביותר מתוכו במצעדים,, לאחר "Stir Fry" שהגיע למקום השמיני במצעד הבילבורד הוט 100 ו-"MotorSport" שהגיע למקום השישי. כוכבת הפופ האמריקאית בריטני ספירס השתמשה באלמנטים מהשיר ברמיקס ללהיט "I'm a Slave 4 U" במהלך סיבוב ההופעות Peace of Me Tour.<ref></ref>

==וידאו קליפ==
הווידאו קליפ, בבימוים של דאפס וקוואבו, הוצג בבכורה בערוץ ה-Vevo הרשמי של מיגוס ביוטיוב ב-18 במרץ 2018. הקליפ מכיל הופעות אורח של ג'יימי פוקס וליל יאכטי.<ref></ref> בקליפ, השלישייה, ביחד עם דרייק, מופיעה במופע ריקוד בדיוני בשם Culture Ride (בהשראת Soul Train ), כאשר ג'יימי פוקס מגלם את המנחה הבדיוני רון דליריוס (מבוסס על המנחה המנוח של Soul Train דון קורנליוס). בראיון ל-Genius, דאפס אמר שכל הקליפ צולם באמצעות Betamax , ולכן הרזולוציה הגבוהה ביותר שלו ביוטיוב היא 480p.

==תביעה משפטית==
באוקטובר 2018, ההרכב נתבע על ידי הראפר M.O.S, שטען שהשיר דומה לשירו "Walk it Like I Talk It" משנת 2007.<ref></ref> התביעה נדחתה מאוחר יותר.

==מיקומי שיא==

==נתוני מכירות==
{| class="wikitable sortable"
!מקום
!תארים
!מכירות
|-
! ברזיל (Pro-Música Brasil)
| זהב
| 20,000
|-
! קנדה (Music Canada)
| פלטינה ×2
| 160,000
|-
! דנמרק (IFPI Danmark)
| זהב
| 45,000
|-
! צרפת (SNEP)
| זהב
| 100,000
|-
! איטליה (FIMI)
| זהב
| 25,000
|-
! מקסיקו (AMPROFON)
| זהב
| 30,000
|-
! פורטוגל (AFP)
| זהב
| 5,000
|-
! הממלכה המאוחדת (BPI)
| זהב
| 400,000
|-
! ארצות הברית (RIAA)
| פלטינה ×2
| 2,000,000
|}

==קישורים חיצוניים==

==הערות שוליים==

קטגוריה:שירי 2018
קטגוריה:סינגלים מ-2018
קטגוריה:שירי מיגוס
קטגוריה:שירי דרייק
קטגוריה:שירים באנגלית
קטגוריה:שירי מוזיקת טראפ
קטגוריה:שירי פאנק (Funk) אמריקאיים
קטגוריה:שירי זהב בברזיל
קטגוריה:שירי פלטינה כפולה בארצות הברית
קטגוריה:שירי פלטינה כפולה בקנדה
קטגוריה:סינגלים בהוצאת מוטאון
קטגוריה:סינגלים בהוצאת קפיטול רקורדס
חורף (סרט, 1930)

חורף (באנגלית: Winer) הוא סרט הנפשה קצר אמריקאי מסדרת הסרטים "סימפוניות טיפשיות". הוא הופץ לראשונה ב-30 באוקטובר 1930 על ידי חברת סרטי קולומביה.

== עלילה ==
החורף הגיע ליער והשלג יורד. כשהרוח נושבת, בעלי חיים ישנים. כשהרוח מפסיקה לנשוב, העצים הקטנים ובעלי החיים השונים רוקדים ומשחקים. בעלי חיים שונים מחליקים על הקרח. חלק מהחיות רוקדות בצמדים, בעוד שאחרות יוצרות קבוצות ריקוד גדולות. כשהרוח חוזרת, החיות תופסות מחסה.

== ביקורת ==
הסרט היומי (28 בדצמבר 1930): "הסרט הזה מסדרת "סימפוניות טיפשיות" של דיסני לא מגיע לרמתם של סרטונים קודמים בסדרה. הסנכרון עשוי היטב והאנימציה מגיעה לממוצע, אבל אין בסרטון התחכמויות ובדיחות. הרבה שלג, החלקה ומזחלות, עם תעלולי החיות הרגילים ובלי שום דבר חכם במיוחד. "<ref></ref>

== מדיה ביתית ==
הסרט הופץ למדיה ביתית ב-19 בדצמבר 2006 באוצרות וולט דיסני: עוד סימפוניות טיפשיות, כרך ב'.

== קישורים חיצוניים ==

== הערות שוליים ==

קטגוריה:סימפוניות טיפשיות
קטגוריה:סרטי שחור-לבן אמריקאיים
אבונא

אַבּוּנָא (או אַבּוּנֶא, שהוא צורת הסמיכות המשמשת כאשר מופיע השם אחרי התואר; בכתב געז: አቡነ "אבינו" באמהרית ובתיגרינית) הוא תואר הכבוד המשמש לכל בישוף של הכנסייה האורתודוקסית האתיופית וכן של . הוא שימש היסטורית אך ורק לראש הכנסייה האורתודוקסית הקופטית באתיופיה במהלך יותר מ-1000 השנים שבהן הפטריארכיה הקופטית של אלכסנדריה מינתה רק בישוף אחד בכל פעם לשרת את עדת המאמינים באתיופיה. כאשר מתייחסים אליו ללא שם הבא אחריו, זה אבון, ואם שם אחריו, הוא הופך לאבונא (למשל, אבונא פאולוס).

==היסטוריה==
מבחינה היסטורית מונה האבון של הכנסייה האתיופית על ידי , שהייתה לו סמכות דיוקסית על אתיופיה ושאר חלקי אפריקה, לבקשת הקיסר, ובתקופות היסטוריות, לאחר ששילם תשלום משמעותי לממשלה המוסלמית על הפריבילגיה. האבון נבחר מתוך חברי . אף על פי שניתן למנות כמה אבונים בבת אחת, בקשה בשנת 1140 למנות מספיק אבונים כדי לאפשר לקדש מיטרופוליט נדחתה.

לעיתים קרובות חסר המועמד ידע בשפת המקומית ואף במנהגים המקומיים של הכנסייה האתיופית. כתוצאה מכך, לרוב האבונים הייתה השפעה מינימלית הן על הדת האתיופית והן על הפוליטיקה. הסמכות בעניינים כנסייתיים, שהייתה אמורה להיות שלו, בפועל הייתה של ה או אב המנזר של בשאווה, נושא התואר המסוים הזה היחיד באתיופיה (תואר זה מוחזק כיום על ידי הפטריארך של הכנסייה האורתודוקסית האתיופית).

מבקרים מאירופה באתיופיה בתקופה זו, כמו במאה ה-16 ורמדיוס פרוטקי במאה ה-18, נדהמו מהסמיכה ההמונית של דיאקונים וכמרים עם לא מעט יותר מנפנוף בצלב ותפילה, שהייתה החובה העיקרית של האבון.

לאחר מאות שנים, הגיע היילה סלאסי, קיסר אתיופיה, המונרך הנוצרי המזרחי האחרון ששלט בעולם, להסכם עם הכנסייה האורתודוקסית הקופטית באלכסנדריה, מצרים, ב-13 ביולי 1948. ההסכם הוביל לקידום הכנסיית אתיופית לדרגת פטריארכיה אוטוקפלית. חמישה בישופים הוקדשו מיד על ידי האפיפיור הקופטי אורתודוקסי מאלכסנדריה. מאוחר יותר הם בחרו בפטריארך אתיופי לכנסייתם בעקבות מותו של , הקופטי האחרון שהנהיג את הכנסייה האתיופית. הפטריארך הראשון של אתיופיה היה , שנבחר ב-14 בינואר 1951.

הפטריארך הנוכחי של אתיופיה הוא , שירש את עם מותו ב-16 באוגוסט 2012.

==התואר בשפה הסורית==
אבונא (בסורית: ܐܒܘܢܐ, בערבית: أبونا, מילולית "אבינו") הוא גם תואר המשמש בקרב נוצרים סורים, נוצרים קופטים, הכנסייה היוונית-אורתודוקסית האנטיוכית, הכנסייה המלכיתית היוונית-קתולית ונוצרים מרונים כדי להתייחס לכומר. התואר משמש לבד או בשם הפרטי של הכומר (לדוגמה, "אבונא תומא" עבור "האב תומאס"). תואר זה אינו משמש בהתייחסות עצמית, אלא הכומר יתייחס לעצמו כ"אל-אב" (الأب ), מילולית "האבא".

==ראו גם==
* אבא

==לקריאה נוספת==
<div style="direction: ltr;">
* John Binns, The Orthodox Church of Ethiopia: A History, Bloomsbury Publishing, 2016, 
</div>

==קישורים חיצוניים==

קטגוריה:הארכיבישופים של אתיופיה
דאגלס דיימונד

דאגלס וורן דיימונד (באנגלית: Douglas Warren Diamond; נולד באוקטובר 1953) הוא כלכלן אמריקאי ממוצא יהודי, זוכה פרס נובל לכלכלה לשנת 2022<ref></ref>. פרופסור למימון באוניברסיטת שיקגו.

== קורות חיים ==
דיימונד נולד ב-1953, לאב יהודי, שהוריו היגרו לארצות הברית מאוסטריה, ליאון דיימונד, פסיכיאטר במקצועו ולאם נוצרית, מרגרט (לבית גונקל).
בשנת 1975 סיים תואר ראשון בכלכלה באוניברסיטת בראון. בשנת 1980 קיבל דוקטורט בכלכלה מאוניברסיטת ייל<ref></ref>. משנת 1979 הוא מלמד באוניברסיטת שיקגו<ref name=":0"></ref>, שימש גם כחוקר אורח באוניברסיטת בון (1983) ובבנק יפן (1999), כפרופסור אורח באוניברסיטת הונג קונג ובבית הספר לניהול MIT Sloan, וכפרופסור ועמית הוראה בבית הספר לניהול של אוניברסיטת ייל.

דיימונד משמש כעמית מחקר של הלשכה הלאומית למחקר כלכלי. הוא כיהן כנשיא האגודה האמריקאית למימון ואיגוד הפיננסים המערבי, הוא חבר באקדמיה הלאומית למדעים, והוא עמית באגודה האקונומטרית, באקדמיה האמריקאית לאמנויות ולמדעים ובאגודת הפיננסים האמריקאית.<ref name=":0" />

דיימונד ידוע בזכות עבודתו עם פיליפ דיבוויג על מודל דיימונד–דיבוויג על ניהול בנקים. באוקטובר 2022 זכה דיאמונד בפרס נובל לכלכלה במשותף עם בן ברננקי ופיליפ דיבוויג. הפרס הוענק "על מחקר על בנקים ומשברים פיננסיים".

== חיים אישיים ==
דיאמונד נשוי לאליזבת קמאק דיימונד, לבני הזוג שני ילדים.<ref name=":0" />

== קישורים חיצוניים ==

* 

* [https://www.nobelprize.org/prizes/economic-sciences/2022/diamond/facts/ דאגלס דיאמונד], באתר פרס נובל 
* 

==הערות שוליים==

קטגוריה:זוכי פרס נובל יהודים אמריקאים
קטגוריה:כלכלנים יהודים אמריקאים
קטגוריה:סגל אוניברסיטת שיקגו
קטגוריה:זוכי פרס נובל לכלכלה
קטגוריה:זוכי פרס נובל לשנת 2022
קטגוריה:בוגרי אוניברסיטת בראון
קטגוריה:בעלי תואר דוקטור מאוניברסיטת ייל
קטגוריה:יהודים חברי האקדמיה האמריקאית לאמנויות ולמדעים
קטגוריה:יהודים חברי האקדמיה הלאומית למדעים של ארצות הברית
קטגוריה:אמריקאים שנולדו ב-1953
הוריה בונצ'יו

הוריה בונצ'יו או ה. בונצ'יו הם שמות העט של בנימין חיימוביץ, משורר וסופר יהודי שפעל ברומניה בתקופה שבין שתי מלחמות העולם. שם עט נוסף בו השתמש היה סיגיסמונד האבסורדי (Sigismund Absurdul)

== שנותיו הראשונות ==
בנימין חיימוביץ' נולד ב-19 במאי 1893 בעיר יאשי שברומניה לקרול ולגיזלה חיימוביץ'. הוא סיים בית ספר יסודי ובית ספר תיכון בבוקרשט והמשיך את לימודיו באוניברסיטה ויליאם פרדריק בברלין. בתקופת לימודיו באוניברסיטה הצטרף לחוגים האומנותיים בווינה ובברלין ככתב העיתון רמפה (Rampa) שם עשה הכרה מעמיקה עם המגמות הספרותיות של התקופה (נאו-רומנטיקה, סימבוליזם, אקספרסיוניזם). הוא לא סיים את לימודיו באוניברסיטה.

== יצירותיו הספרותיות ==
החל משנת 1912 פרסם בעיתונים Rampa, Viata Literară, Scena ו-Vremea סונטות, מסות, קונטרסים ופרוזה. בשנת 1932 יצא לאור ספר השירים הראשון שלו תחת הכותרת "תיבת האשליות" (Lada cu năluci) ולאחר מכן, ספרי השירים "אני והמערב" (Eu și orientul) בשנת 1933, "ברום" (Brom ) בשנת 1934 ו"רקוויאם" (Requiem) בשנת 1945.<ref></ref>

תרגום ספר השירים Die Sonette an Ead של המשורר האוסטרי אנטון וילדגנס תחת השם "שירים לאעד"(Poeme către Ead)), שפורסם בשנת 1933, זכה לשבחים רבים.

בשנת 1934 הופיע הרומן "כבודה, או וידויו של אדם על ארבע" (Bagaj, sau confesiunile unui om în patru labe) ושנה לאחר מכן רומן המשך בשם "הפנסיון של גברת פיפרסברג" (Pensiunea doamnei Pipersberg). בשני רומנים אלה אפשר למצוא פרטים אוטוביוגרפיים רבים.

הרומנים הנחש במשקפיים (Șarpele cu ochelari ) ותהלוכת הפילים (Parada Elefanților ) שנכתבו בשנת 1945 לא פורסמו, וכתב היד של ספר השירים קונצרט לקונטרבס (Concert la contrabas ) אבד.

הוריה בנצ'יו היה מתרגם מוכשר שתרגם גם מיצירותיהם של ריינר מריה רילקה, אלפרד הנשקה (קלבונד) ושרל בודלר.

סגנונו ותוכן יצירותיו של ה. בונצ'יו זכו ברומניה לביקורות חיוביות אך גם לביקורות מאוד שליליות .

בנובמבר 1942 נכלל ברשימת הסופרים היהודים שנאסרו לפרסום ברומניה תחת משטר אנטונסקו ובתקופת המשטר הקומוניסטי יצירותיו עברו צנזורה.

הוריה בונצ'יו נפטר ב-27 באפריל 1970.

==קישורים חיצוניים ==

<div class="mw-content-ltr">
* [https://yivoencyclopedia.org/article.aspx/romanian_literature/ The YIVO Encyclopedy of Jews in Eastern Europe]
</div>

==הערות שוליים==

קטגוריה:סופרים יהודים רומנים
קטגוריה:עיתונאים יהודים רומנים
קטגוריה:מתרגמים יהודים רומנים
קטגוריה:עיתונות יהודית ברומניה
קטגוריה:רומניה: אנטישמיות
קטגוריה:רומנים שנולדו ב-1893
קטגוריה:נפטרים ב-1950
Weak

Weak (בעברית: חלש) הוא שיר של להקת האינדי פופ האמריקאית AJR. השיר יצא לאור ב-16 בספטמבר 2016, על ידי חברת התקליטים של הלהקה, AJR Productions, כחלק מהמיני-אלבום What Everyone's Thinking, ומאוחר יותר נכלל באלבום האולפן השני שלהם, The Click.

== רקע ==
הלהקה הסבירה בריאיון כי השיר עוסק באיזון בין הצורך להיכנע לפיתוי לבין החשיבות של להישאר חזק ולעמוד בדחף.<ref></ref> השיר עוסק באדם האומר לעצמו שיפסיק את ההרגלים הרעים שלו, כדוגמת שתייה ועישון כי הם מגבירים את הסבירות להתנהגות רעה מצדו. עם זאת, הדברים קשים יותר ממה שהם נראים והוא לא יכול לסרב להרגלים הרעים כשהוא נתקל בהם, ובסופו של דבר הוא נכנע.

== וידאו קליפ ==
ב-20 באוקטובר 2016 עלה ליוטיוב קליפ מילים לשיר, וב-9 במרץ 2017 פורסם הווידאו קליפ הרשמי. הקליפ מתחיל כאשר חברי הלהקה נמצאים ברכבת כאשר הם מחוסרי הכרה. כאשר ג'ק מאט מתעורר, הוא מנסה להתקדם להמשך הרכבת אך מתקשה. בסופו של דבר מצליח ג'ק לצעוד לעבר האור שבקצה הרכבת, ולפתע הוא מוצא עצמו עומד ישירות על מסילת הרכבת. לבסוף, הרכבת מתנגשת בו.<ref></ref>

== הצלחה מסחרית ==
עם יציאת קליפ המילים, דורג השיר במקום ה-88 במצעד השוודי, ובמקום ה-81 במצעד השווייצרי. הוא אף נכנס ל-100 המובילים במצעדים באוסטריה, איטליה, קנדה, בריטניה ובנלוקס.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטריה (IFPI Austria)
| זהב
| 15,000
|-
! אוסטרליה (ARIA)
| פלטינה
| 70,000
|-
! איטליה (FIMI)
| זהב
| 25,000
|-
! ארצות הברית (RIAA)
| פלטינה ×2
| 2,000,000
|-
! בלגיה (BEA)
| פלטינה
| 20,000
|-
! גרמניה (BVMI)
| זהב
| 200,000
|-
! דנמרק (IFPI Danmark)
| זהב
| 45,000
|-
! הולנד (NVPI)
| פלטינה
| 40,000
|-
! הממלכה המאוחדת (BPI)
| כסף
| 200,000
|-
! קנדה (Music Canada)
| פלטינה ×2
| 160,000
|-
! שווייץ (IFPI Switzerland)
| זהב
| 15,000
|-
|}

== Weak (Stay Strong Mix) ==
ב-28 באפריל 2017 יצא לאור הרמיקס הרשמי של השיר, ששמו "Weak (Stay Strong Mix)". בגרסה זו משתתפת הזמרת-יוצרת האנגלית לואיזה ג'ונסון.

=== מיקומי שיא ===

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי AJR
קטגוריה:שירים באנגלית
Face It Alone

Face It Alone (בעברית: להתמודד עם זה לבד) הוא סינגל שהוקלט על ידי להקת הרוק הבריטית קווין, אשר יצא לאור ב-13 באוקטובר 2022. השיר, שנכתב על ידי פרדי מרקיורי, היה אמור להיכלל באלבום The Miracle, אשר יצא לאור ב-1989, אך לא הוכנס אליו לבסוף ונגנז. השיר נכלל במהדורה המחודשת של האלבום, The Miracle Collector’s Edition, אשר יצא לאור ב-18 בנובמבר 2022.

== רקע ==
השיר "Face It Alone" הוקלט במקור בשנת 1988, במסגרת העבודה על האלבום ה-13 של הלהקה, The Miracle, לאחר שמרקיורי נדבק במחלת האיידס, ממנה מת שלוש שנים לאחר מכן. אותה תקופה הייתה פורה במיוחד עבור הלהקה מבחינת יצירה, כאשר באותו זמן הם הקליטו כ-30 שירים, שרבים מהם מעולם לא יצאו לאור, לאחר שלא נבחרו להיכנס לאלבום.

השיר התגלה מחדש כאשר צוות ההפקה והארכיון של הלהקה החלו להיפגש כדי לעבוד על המהדורה המחודשת של The Miracle. בתחילה חשב חבר הלהקה בריאן מיי כי הם לא יצליחו לשחזר את השיר מתוך ההקלטה שהתגלתה,<ref></ref> אך בזכות הצוות הטכני איתו עובדת הלהקה ניתן היה להציל אותו. ביוני 2022 הודיעו רוג'ר טיילור ומיי על גילויו של השיר בהשתתפות מרקיורי, וכי הוא ייצא לאור בעוד מספר חודשים. הודעה זו עוררה עניין רב.

== יציאה לאור ==
ב-9 באוקטובר 2022, הלהקה פרסמה רשמית בחשבונות האינסטגרם, הפייסבוק והטוויטר שלה על מועד יציאת השיר.

ב-13 באוקטובר 2022 הושמע השיר בבכורה עולמית בתחנת הרדיו BBC Radio 2, עם יציאתו בפלטפורמות המוזיקה השונות. בריאיון לתחנת הרדיו אמר טיילור כי "מצאנו פנינה קטנה מפרדי, שכמעט שכחנו ממנה [...] מדובר בתגלית אמיתית, שהוקלטה באחד הסשנים של The Miracle". טיילור ומיי הודו כי הגילוי היה הפתעה עבורם, ותיארו את השיר כ"יפהפה, נוגע ללב ומלא רגש".

זהו השיר החדש הראשון של הלהקה בהשתתפות מרקיורי שיצא מזה למעלה מ-8 שנים, לאחר שבאלבום האוסף Queen Forever שיצא לאור בשנת 2014 כללה הלהקה שלושה שירים חדשים בהם השתתף מרקיורי: "Let Me in Your Heart Again" , גרסת בלדה של הלהקה לשירו של מרקיורי "Love Kills" והשיר "There Must Be More to Life Than This" .

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי קווין
קטגוריה:שירים באנגלית
פולגורה/פאלצ'אנו

מועדון ספורט פולגורה/פאלצ'אנו (באיטלקית: Società Sportiva Folgore / Falciano, בקיצור SS Folgore / Falciano או פשוט פולגורה), הוא מועדון כדורגל מהכפר פאלצ'אנו, בעיר סראוואלה שבצפון מזרח סן מרינו. צבעי המועדון הם אדום, צהוב ושחור.

המועדון הוקם ב-1972, והוא אחד מהמועדונים הבכירים בסן מרינו, וכיום משחק בליגת העל של סן מרינו. למועדון 5 זכיות באליפות הליגה הבכירה (ו-4 סגנויות), ובנוסף זכה פעם אחת בגביע של סן מרינו, ו-3 זכיות בתואר הסופרקאפ החדש של סן מרינו.

== היסטוריה ==
הקבוצה נוסדה ב-1972, והיא הייתה הקבוצה הראשונה של סן מרינו שהשתתפה בסיבוב המקדים של גביע אופ"א ב-2001, מול בזל והפסידה 5-1 בבית ו-7-0 בחוץ, עם השער ההיסטורי היחיד שהבקיע אלסנדרו זאנוטי.

אחרי שנים שבהן נעלמה מבחינה ספורטיבית, ב-2013/2014, עם הגעתו של המאמן ניקולה ברארדי, הקבוצה מהכפר הקטן פאלצ'אנו הצליחה להגיע לגמר האליפות מול לה פיוריטה, אך הפסידה 2-0 באצטדיון סן מרינו. ההגעה לגמר, לעומת זאת, מזכה אותו בכרטיס להשתתף במוקדמות הליגה האירופית שם היא פגשה את המונטנגרים של בודוצ'נוסט ובסיבוב הראשון הפסידה 1-2 בבית, עם שער של פרנצ'סקו פרוטה, ו-3-0 בחוץ.

בשנה שלאחר מכן, ב-2014/2015, הוא זוכה בדאבל היסטורי על ידי זכייה גם בגביע טיטאן (גביע המדינה של סן מרינו) וגם באליפות.

המועדון השתתף במשחקי המוקדמות של הליגה האירופית לעונת 2018/2019, אבל הדרך נקטעה עד מהרה על ידי המועדון האנדורי UE Engordany עם תבוסה 2-1 מחוץ לבית ותיקו בבית.

בעונת 2020/2021, פולגורה חוזרת לזכות באליפות סן מרינו לאחר שש עונות. לאחר שהגיעה למקום השלישי במהלך העונה הסדירה, הקבוצה של פלצ'יאנו, בהדרכתו של עומר לפרי, ניצחה את מוראטה ולברטאס בפלייאוף, לפני שניצחה בגמר מול לה פיוריטה הודות לשער של פאביו סוטיל בתוספת הזמן.

בליגת האלופות של אופ"א לעונת 2021/2022 הודחה הקבוצה בסיבוב המקדים על ידי אלופת קוסובו פרישטינה, בתוצאה 0-2. כאשר בקונפרנס ליג של 2021/2022, הודחה פולגורה על ידי פאולה היברניאנס המלטזית, לאחר שהפסידה 1-3 בסן מרינו ו-4-2 במלטה.

== תארים והישגים ==
* ליגת העל של סן מרינו:

:: זוכה באליפות (5): 1996/1997, 1997/1998, 1999/2000, 2014/2015, 2020/2021
:: סגנית אלופה (4): 1998/1999, 2000/2001, 2013/2014, 2017/2018
* הקופה טיטאנו:

:: זוכה (1): 2014/2015
:: סגנית (4): 2018/2019

::
* סופר קופה:

:: זוכה (2): 1997, 2000, 2015

== קישורים חיצוניים ==
* 

קטגוריה:סן מרינו: כדורגל
קטגוריה:קבוצות כדורגל מסן מרינו
קטגוריה:קבוצות כדורגל שהוקמו ב-1972
וליד אלהואשלה

וליד חליל אלהואשלה (בערבית: وليد الهواشلة; נולד ב-11 באוקטובר 1981) הוא איש הפלג הדרומי של התנועה האסלאמית ומפלגת רע"מ. היה יועצו של חבר הכנסת סעיד אלח'רומי מהמפלגה וכיום חבר כנסת מטעמה.

== ביוגרפיה ==
ואליד אלהואשלה נולד ב־1981 והוא תושב היישובים הבדואים בנגב ממזרח לבאר שבע – בעבר גר בחורה וכיום בסעווה. בעל תואר ראשון בלימודי המזרח התיכון ותוארשני במדע המדינה מאוניברסיטת חיפה.

בבחירות לכנסת העשרים ואחת (2019), אז התפצלה הרשימה המשותפת ומפלגת רע"מ התמודדה במסגרת רשימת רע"מ-בל"ד, הוצב ברשימה במקום הסמלי 71 מטעם רע"מ. הרשימה זכתה אז ל־4 מנדטים. ממלא מקום חבר ועדת הבחירות המרכזית לכנסת מטעם המפלגה לפחות מאז הבחירות לכנסת העשרים ושתיים (אף הן ב־2019). היה יועצו של ח"כ סעיד אלח'רומי במשך שנתיים. נחשב מקורב לראש הרשימה מנסור עבאס. יו"ר האספה הכללית של הפלג הדרומי של התנועה האסלאמית ומנהל סיעת רע"מ בכנסת. הנציג הבדואי הבכיר ברשימה, נחשב לנציג הנגב.

חבר בוועדה המיוחדת לחיזוק ופיתוח הנגב והגליל, בוועדת העבודה והרווחה, בוועדה לענייני ביקורת המדינה ובוועדה המיוחדת לדיון בהצעת החוק לתיקון פקודת המשטרה. כמו כן, משמש כיושב-ראש השדולה לצורכי הכפרים הלא מוכרים בנגב וכחבר בשדולה למאבק בפשיעה ובאלימות בחברה הערבית.

אלהואשלה תומך בהסדרת הבנייה הבלתי חוקית בפזורה הבדואית.

== קישורים חיצוניים ==

* [https://www.knesset.tv/knesset-members/47338/ ואליד אלהואשלה], באתר ערוץ כנסת

==הערות שוליים==

קטגוריה:פוליטיקאים ערבים ישראלים
קטגוריה:אנשי התנועה האסלאמית
קטגוריה:בוגרי אוניברסיטת חיפה
קטגוריה:חברי הכנסת העשרים וחמש
קטגוריה:חברי הכנסת מטעם הרשימה הערבית המאוחדת
קטגוריה:ישראלים שנולדו ב-1981
רוזלין (סרט)

רוזלין (באנגלית: Rosaline) הוא סרט קומדיה רומנטית אמריקאית שבוים על ידי קארן מיין על פי תסריט מאת סקוט נוישטטר ומייקל ה. ובר, ומככבים בו קייטלין דיוור, איזבלה מונר, קייל אלן, בראדלי ויטפורד ומיני דרייבר. הסרט מבוסס על רומן הנעורים משנת 2012, "When You Were Mine" מאת רבקה סרל, שבעצמו נכתב בהשראת הטרגדיה "רומיאו ויוליה" מאת ויליאם שייקספיר.

הסרט עלה לאקרנים ב-6 באוקטובר 2022 בתיאטרון אל קפיטן ולשירות "הולו" בארצות הברית, לשירות סטאר+ באמריקה הלטינית ולשירות "דיסני+" ברחבי העולם ב-14 באוקטובר 2022.

==תקציר העלילה==
הסרט הוא טייק קומי לטרגדיה של ויליאם שייקספיר, "רומיאו ויוליה", המסופר מנקודת מבטה של דודניתה של יוליה, רוזלין, מושא האהבה הראשונה והנכזבת של רומיאו. כשלבה נשבר לאחר שרומיאו פוגש את יוליה ומתחיל לחזר אחריה, רוזלין מתכננת לסכל את הרומן ולזכות בחזרה בלבו של רומיאו.

==צוות השחקנים והדמויות==
* קייטלין דיוור – רוזלין
* איזבלה מונר – יוליה
* קייל אלן – רומיאו
* בראדלי ויטפורד – האח לורנס
* ספנסר סטיבנסון – פאריס
* שון טיל – דריו
* מיני דרייבר – האחות ג'נט
* כריסטופר מקדונלד – לורד קפולט
* ניקולס רו – לורד מונטגיו
* ניקו היראגה – סטיב השליח
* אליסטר טובי – טיבלט
* אלחאג'י פופאנה – בנווליו
* לו טמפל – מר דניאלי

==הפקה==
===פיתוח===
במאי 2021, נמסר כי אולפני המאה ה-20 רכשו את זכויות עיבודו הקולנועי של רומן הנעורים "When You Were Mine", שנכתב על ידי רבקה סרל ויצא לאור בשנת 2012, לאחר שתחילה שפיתוחו החל בחברת "MGM". כמו כן, הוכרז כי את הסרט תביים קארן מיין, על פי תסריט מאת סקוט נוישטטר ומייקל ה. ובר.
===ליהוק===
לצד הכרזת פיתוחו והפקתו של הסרט באולפני המאה ה-20, נמסר על ליהוקה של קייטלין דיוור לתפקיד הראשי. ביוני 2021, נמסר על ליהוקה של איזבלה מונר לדמותה של יוליה; וביולי 2021, על ליהוקם של קייל אלן לדמותו של רומיאו, ושל בראדלי ויטפורד. באוגוסט 2021, נמסר על ליהוקה של מיני דרייבר לגילום דמותה של "האחות" מהסיפור המקורי.
===צילומים===
צילומי הסרט התקיימו בספטמבר 2021.

==הפצה==
===שיווק===
ב-11 באוגוסט 2022, נחשפו תמונות ראשונות מתוך הסרט. ב-22 בספטמבר 2022, הופץ הקדימון הרשמי, שכלל בתוכו את השיר "I Love It" בביצוע "איקונה פופ" משנת 2012. בכתבה שכתבה על הקדימון עבור "IndieWire", ציינה סמנתה ברגסון כי הסרט משמש בחלקו כמפגש האליטה של דור ה-Z ההוליוודי, זאת לאור פופולריותם הגוברת של שלושת השחקנים הראשיים – דיוור, מונר ואלן.
===בכורת הסרט והזרמת מדיה===
בכורת הסרט התקיימה ב-6 באוקטובר 2022 בתיאטרון אל קפיטן. ב-14 באוקטובר 2022, הסרט עלה לשירות "הולו" בארצות הברית, בשירות סטאר+ באמריקה הלטינית; וברחבי העולם, הופץ באמצעות שירות "דיסני+".

==קישורים חיצוניים==

==הערות שוליים==

קטגוריה:דיסני+: סרטים
קטגוריה:סרטי אולפני המאה ה-20
קטגוריה:הולו: תוכן מקור
קטגוריה:סרטי 2022
קטגוריה:סרטי קומדיה רומנטית אמריקאיים
קטגוריה:סרטים אמריקאיים מבוססי ספרים
קטגוריה:סרטים המבוססים על רומיאו ויוליה
קטגוריה:סרטים מבוססי מחזות מאת ויליאם שייקספיר
אגם רוג'ר

אגם רוג'ר (נקרא גם Rogers Lake או Rogers Pond) הוא מאגר מים הררי הממוקם באחו בהר אנרואיד באזור הטבע הבראשיתי איגל קאפ , שבצפון מזרח אורגון, ארצות הברית. הוא ממוקם מאגם אנרואיד על שביל מספר 1804. <ref>Frank Barstad, Hiking Oregon's Eagle Cap Wilderness (c) 2002 Morris Book Publishing</ref> הוא האגם ה-29 בגובהו באזור. <ref></ref>

== דרכי גישה ==
ניתן לגשת לאגם רוג'ר מתחילת שביל ההליכה איסט פורק וואלוואה באגם וואלוואה או משביל טנדרפוט. הליכה קצרה יותר לאגם רוג'ר נעשית בשביל הנהר איסט פורק וואלווה. לאחר כ של הליכה על שביל נהר איסט פורק וואלווה, המטפס יגיע לסכר קטן. ב יש גשר קטן ובנוי היטב. העומק הממוצע של האגם הוא , והעומק המרבי הוא . השביל בדרך כלל מתוחזק היטב. <ref>^ http://www.trailsnw.com/index.php?fuseaction=Trails.DisplayTrail&hike_num=42 Retrieved 11/25/08</ref> המקום עמוס במטיילים בקיץ. <ref>^ http://www.fs.fed.us/r6/w-w/recreation/trails-ec/1804_1831_1820_efork_wriv_124.shtml Retrieved on 11/25/08</ref>

== הערות שוליים ==

קטגוריה:אורגון: גאוגרפיה
הר עיט

הר עיט הוא הר בגובה כ־480 מטרים מעל פני הים הממוקם בצוקי שיירות, בדרום הנגב, כשלושה קילומטרים מדרום־מזרח לקיבוץ נווה חריף.

ההר נמצא על גבול עמק הערבה, בסמיכות לקילומטר ה־5 של כביש 40, כ־51 קילומטרים צפונית לאילת.

על ההר ממוקמות אנטנות הנראות ממרחק.

== תצפית ==
ההר נישא לגובה של מעל 300 מטרים מעל עמק הערבה, ולכן ניתן לתצפת ממנו למרחק. ניתן לראות מפסגתו את דרום הערבה, כביש 90, הרי אדום בירדן ועוד.

עיט
Skylight

Skylight - הוא מרכז עסקים הממוקם בכתובת לנינגרדסקי פרוספקט 39 במחוז המרכזי של העיר מוסקבה.

Skylight מורכב משני בניינים שהוקמו על מסד אחד בן חמש קומות. נוצר על פי התכנון האדריכלי של אלכסיי וורונטסוב, הבנייה בוצעה על ידי חברת GALS Development. לשני המגדלים אותו גובה של 109 מטר ובאותו זמן, הם בלתי תלויים זה בזה מבחינה תפקודית.

במרכז עסקים יש סניף בנק בקומת הקרקע, מסופי תשלום, שתי מסעדות, בית קפה, סלון פרחים, מכון כושר וחנויות.

השטח הכולל של המרכז הוא 111,000 מ"ר, 27 קומות קרקעיות ו-5 קומות תת-קרקעיות. שטחו של מגדל "A" הוא 31,000 מ"ר, השטח התת-קרקעי הוא 18,987 מ"ר ושטחו של מגדל "B" הוא 31,024 מ"ר, השטח התת-קרקעי הוא 18,960 מ"ר. גובה תקרה - 3.6 מטר.

המשכיר של כל מגדל "A" היא חברת VK לתקופה של 10 שנים<ref></ref>.

==קישורים חיצוניים==

* 

== הערות שוליים ==

קטגוריה:מוסקבה: גורדי שחקים